ז'וטה סילבה

**ז'ואאו פדרו פריירה סילבה** (בפורטוגזית: **João Pedro Ferreira Silva;** נולד ב-1 באוגוסט 1999), הידוע בשם **ז'וטה סילבה**, או בקיצור **ז'וטה** הוא כדורגלן פורטוגלי המשחק כקיצוני במועדון בשיקטש מליגת העל הטורקית, בהשאלה מנוטינגהאם פורסט ובנבחרת פורטוגל.

## קריירת מועדונים
### קריירה מוקדמת
ז'וטה נולדה במלרש, גונדומאר, שבמחוז פורטו. הוא גדל במחלקת הנוער של סוזנסה ואת הקרירה הבוגרת שלו הוא התחיל בליגה השלישית, בסוזנסה ואחר כך באשפיניו.

ב-7 ביולי 2020, חתם ז'וטה על חוזה לשלוש שנים בלאישויש מליגת המשנה הפורטוגלית. הוא ערך את הופעת הבכורה שלו בליגה השנייה ב-13 בספטמבר 2020, כשפתח במשחק נגד קאזה פיה שהסתיים בתוצאה 2–2. השערים הראשונים שלו הגיעו ב-16 באוקטובר, כשכבש צמד בניצחון 3–1 על וארזים.

### קאזה פיה
בסוף חלון ההעברות של ינואר 2021, הצטרף ז'וטה לקאזה פיה בחוזה עד יוני 2023. ואת העונה סיים עם 10 הופעות ושני שערים בלאישויש ועוד 17 הופעות ושני שערים בקאזה פיה. עונת 2021/2022, הייתה עונת הפריצה של ז'וטה, בנובמבר הוא זכה בתואר שחקן החודש, בסך הכל הוא הבקיע 11 שערים ב-33 הופעות בליגה, וסיים עם קאזה פיה במקום השני בליגה השנייה, שזיכה אותה בחזרה לפרמיירה ליגה לאחר 83 שנים. ואף נכלל בנבחרת העונה של הליגה השנייה.

### ויטוריה דה גימאראייש
ב-1 ביוני 2022, חתם ז'וטה על חוזה ל-3 שנים בויטוריה דה גימארייש מהפרימיירה ליגה. את הופעת הבכורה שלו במועדון הוא ערך ב-21 ביולי 2022 נגד פושקש אקדמיה מהונגריה במסגרת שלב המוקדמות השני בקונפרנס ליג. בליגה הוא ערך את הופעת הבכורה שלו ב-7 באוגוסט 2022, בניצחון 1–0 על שאביש. ב-21 באוגוסט הבקיע ז'וטה את שער הבכורה שלו במועדון בהפסד 1–2 לפורטימוננסה. ואת עונת 2022/2023 הוא סיים עם שני שערים ב-30 הופעות בליגה, ובסך הכל 4 שערים ב-40 הופעות בכל המסגרות. בעונת 2023/2024 חל שיפור ביכולתו של ז'וטה מה שהוביל גם לזימונו לנבחרת. בגימארייש הוא כבש שער אירופי ראשון בניצחון 4–3 על צליה הסלובנית בשלב המוקדמות השני של הקונפרנס ליג. ואת העונה סיים ככובש המצטיין של המועדון, עם 11 שערים ב-33 הופעות בליגה ו-15 שערים ב-42 הופעות בסך הכל.

### נוטינגהאם פורסט
ב-1 באוגוסט 2024 חתם ז'וטה על חוזה ל-4 שנים בנוטינגהאם פורסט מהפרמייר ליג. ב-24 באוגוסט ערך ז'וטה הופעת בכורה בפרמייר ליג בניצחון 1–0 על סאות'המפטון. 4 ימים לאחר מכן כבש ז'וטה את שער הבכורה שלו במועדון בתיקו 1–1 עם ניוקאסל במסגרת הסיבוב השני של גביע הליגה האנגלית. ב-1 בפברואר 2025 כבש ז'וטה את שער הבכורה שלו בפרמייר ליג בניצחון של פורסט 7–0 על ברייטון. ז'וטה היה חלק חשוב בקבוצה שסיימה את העונה במקום ה-7 והעפילה לקונפרנס ליג כשהוא סיים את העונה עם 4 שערים ב-37 הופעות בכל המסגרות.

ב-12 בספטמבר 2025 הושאל ז'וטה לבשיקטש מליגת העל הטורקית לעונה אחת עם אופציית רכישה.

## קריירה בינלאומית
ז'וטה לא שיחק באף אחת מנבחרות הנוער של פורטוגל. ב-15 במרץ 2024, הוא זומן לסגל הנבחרת הבוגרת על ידי המאמן רוברטו מרטינס לצמד משחקי הידידות נגד שוודיה וסלובניה. ב-21 במרץ 2024 ערך ז'וטה את הופעת הבכורה שלו בנבחרת כשעלה כמחליף בניצחון 5–2 על שוודיה.

## סטטיסטיקות קריירה
### מועדונים
מעודכן ל-12 בספטמבר 2025

### נבחרת
מעודכן ל-26 במרץ 2024

## תארים
**אישיים**
* נבחרת העונה של הליגה הפורטוגלית השנייה: 2021/2022
* שחקן החודש בליגה הפורטוגלית השנייה: אוקטובר/נובמבר 2021

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:חלוצי כדורגל פורטוגזים
קטגוריה:כדורגלני ליישואש
קטגוריה:כדורגלני קאזה פיה א.ק.
קטגוריה:כדורגלני ויטוריה דה גימארייש
קטגוריה:כדורגלני נוטינגהאם פורסט
קטגוריה:כדורגלני בשיקטש
קטגוריה:כדורגלני נבחרת פורטוגל
קטגוריה:ספורטאים פורטוגזים באנגליה
קטגוריה:פורטוגזים שנולדו ב-1999